
[bookmark: _Toc184633021][bookmark: _Toc191144235]1 Navede polutante zraka, ki povzročajo klimatske spremembe, in opiše njihov vpliv na kmetijsko pridelavo in rejo živali.
[bookmark: _Toc184633022][bookmark: _Toc191144236]1.1 Polutanti zraka, ki povzročajo klimatske spremembe
[bookmark: _Toc184633023][bookmark: _Toc191144237]1.1.1 Ogljikov dioksid
CO2 v naravi nastaja z dihanjem živali in ljudi in z razpadanjem biomase. Nastane pri rabi fosilnih goriv za pogon mehanizacije ter rabi tal in spremembi rabe tal. Iz ozračja ga odstranjujejo rastline v procesu fotosinteze. Zato imajo gozdovi pomembno vlogo pri zajemanju ogljika.
[bookmark: _Toc184633024][bookmark: _Toc191144238]1.1.2 Metan
Nastane pri reji prežvekovalcev in ravnanju z gnojem in gnojevko, pri proizvodnji in transportu premoga, zemeljskega plina in nafte, pri rabi tal in pri razpadanju organskih odpadkov na odlagališčih komunalnih odpadkov. 
[bookmark: _Toc184633025][bookmark: _Toc191144239]1.1.3 Dušikov oksid
Nastane pri rabi mineralnih in živinskih gnojil, izpušča se pri industrijskih dejavnostih ter pri rabi zemljišč, zgorevanju fosilnih goriv in trdnih odpadkov ter čiščenju odpadnih voda. 
[bookmark: _Toc184633026][bookmark: _Toc191144240]1.1.4 Dušikovi oksidi (NOx)
Dušikovi oksidi (NOx) nastajajo pri izpuhih vozil na dizelski pogon. 
[bookmark: _Toc184633027][bookmark: _Toc191144241]1.1.5 Žveplov dioksid (SO2)
Poglavitni izvor žveplovega dioksida sta izgorevanje goriv (predvsem nafte in premoga), kot tudi številni industrijski procesi (predelava rud). Ponekod pa je zaznaven tudi vpliv emisije iz individualnih kurišč.
[bookmark: _Toc184633028][bookmark: _Toc191144242]1.2 Vpliv klimatskih sprememb na kmetijsko pridelavo in rejo živali
Podnebne spremembe se že dogajajo, in sicer naraščajo temperature, spreminjajo se padavinski vzorci (več je nalivov), talijo se ledeniki in sneg, dviguje se gladina morja, posledično pa je tudi vse več pojavov ekstremnih vremenskih dogodkov. 
Zaradi globalnega segrevanja ozračja se slovensko kmetijstvo sooča z vse pogostejšimi pojavi ekstremnih vremenskih razmer kot so neurja s točo, suša, vetrolom, vročinski stres in pozeba. To se odraža na količini in kakovosti pridelkov ter stabilnosti pridelave.
[bookmark: _Toc184633029][bookmark: _Toc191144243]1.3 Ukrepi za zmanjševanje toplogrednih plinov, ki se izvajajo v okviru ukrepa kmetijsko-okoljsko-podnebna plačila
· Gnojenje (Nmin analiza, gnojenje z organskimi gnojili z nizkimi izpusti v zrak, setev rastlin za podor; zeleno gnojenje, gnojenje z gnojili dovoljenimi v ekološki pridelavi, gnojenje na podlagi rezultatov analiz tal in izdelanih gnojilnih načrtov),
· varstvo rastlin (uporaba protiinsektnih mrež, uporaba zastirk in mehansko zatiranje plevelov, uporaba metode konfuzije in dezorientacije);
· posevki oziroma kolobarjenje (5-letni kolobar in izbor vrst kmetijskih rastlin, neprezimni medonosni posevki),
· obdelava oziroma oskrba (setev rastlin za podor – zeleno gnojenje, konzervirajoča obdelava tal, ozelenitev njivskih površin, pokritost tal v medvrstnem prostoru),
· košnja oziroma paša (opustitev silaže, spravilo mrve s travinja, časovna omejitev košnje oziroma paše, pašna reja travojedih živali),
· reja lokalnih pasem, ki jim grozi prenehanje reje (ohranjanje avtohtonih in tradicionalnih pasem domačih živali),
· ohranjanje rastlinskih genskih virov, ki jim grozi genska erozija (ohranjanje avtohtonih in tradicionalnih sort kmetijskih rastlin).
[bookmark: _Toc184633030][bookmark: _Toc191144244]2 Določi vire energije in surovin, ki so prijazne okolju in zdravju ljudi. Primerja obnovljive in neobnovljive vire energije in surovin v kmetijstvu.
Obnovljivi viri energije so tisti, ki prihajajo iz naravnih virov, ki jih ne zmanjka, saj se nenehno obnavljajo, kot so sončna, vetrna, vodna, geotermalna energija in energija biomase (drva, sekanci, peleti, briketi). Ti viri energije so trajnostni in ne povzročajo emisij toplogrednih plinov.
Po drugi strani so neobnovljive energije tiste, ki prihajajo iz naravnih virov, ki se sčasoma izčrpajo, kot so nafta, premog, zemeljski plin in uran. Neobnovljivi viri se prepočasi obnavljajo, zato jih hitreje porabljamo, kot se obnavljajo. Ti viri energije so omejeni in močno onesnažujejo okolje.
Obnovljivi viri energije so neomejeni in so vedno na voljo, medtem ko je neobnovljivih virov energije omejeno in se njihova razpoložljivost sčasoma zmanjšuje.
[bookmark: _Toc184633031][bookmark: _Toc191144245]2.1 Vpliv na okolje
Obnovljivi viri energije imajo veliko manjši ogljični odtis kot neobnovljivi viri energije, kar pomeni, da ima njihova uporaba manjši vpliv na okolje. Neobnovljivi viri energije pa zelo onesnažujejo okolje in znatno prispevajo k izpustu toplogrednih plinov.
[bookmark: _Toc184633032][bookmark: _Toc191144246]2.2 Obnovljivi in neobnovljivi viri energije in surovine v kmetijstvu
Obnovljivi viri energije in surovine v kmetijstvu: 
· sončno energijo (pridobivanje elektrike – sončne elektrarne, ogrevanje vode – kolektorji),
· lesno biomaso (ogrevanje hiš, piščančjih hlevov, les – vir dohodka),
· vodna energija (male hidroelektrarne),
· vetrna energija (električna energija)
· bioplin (iz silaže, gnoje, gnojevke, tropin …),
· biodizel (oljna ogrščica),
· energetske rastline – sudantska trava, koruzni oklaski (krma, za ogrevanje).
Neobnovljivi viri energije in surovine v kmetijstvu:
· gorivo (diesel, bencin).
[bookmark: _Toc184633033][bookmark: _Toc191144247]2.3 Prednosti in pomanjkljivosti obnovljivih virov energije (OVE)
[bookmark: _Toc184633034][bookmark: _Toc191144248]2.3.1 Prednosti lesne biomase
· Je obnovljiv vir energije,
· prispeva k nujnemu čiščenju gozdov, 
· lokalno dosegljiv,
· zmanjšuje onesnaženost (manjša poraba fosilnih goriv, manj CO2 in SO2),
· denar za nakup goriva ostane doma (če imamo gozd, ali ga čistimo sosedu),
· zmanjšuje uvozno odvisnost,
· zagotavlja razvoj podeželja,
· odpira nova delovna mesta.
[bookmark: _Toc184633035][bookmark: _Toc191144249]2.3.2 Slabosti lesne biomase
· Visoka cena tehnologije,
· nevarno delo v gozdu,
· z leti izgubi kurilno vrednost,
· relativno počasi se obnavlja.
[bookmark: _Toc184633036][bookmark: _Toc191144250]2.3.3 Prednosti vetrne energije
· Enostavna tehnologija za pretvorbo energije vetra v električno energijo,
· manj emisij in tako zmanjšuje onesnaževanje zraka, 
· zmanjšuje rabo primarne energije (nafte, plina, itn.),
· nizki obratovalni stroški,
· v okolici vetrnic se zemlja še vedno lahko uporablja za obdelovanje,
· oskrba z energijo, kjer vzpostavitev elektroenergetske infrastrukture ni možna (gorske koče).
[bookmark: _Toc184633037][bookmark: _Toc191144251]2.3.4 Slabosti vetrne energije
· Negativni vizualni učinek,
· povzročanje hrupa (aerodinamični hrup – kraki vetrnice (ustvarja se nizkofrekvenčni zvok oz. infrazvok) in mehanski hrup – trenje (zobniški pogoni, ležaji, generator)), 
· motenje ptic,
· potrebuješ veliko neposeljenega terena,
· nezmožnost izkoriščanja energije vetra pri nizkih hitrostih vetra.
[bookmark: _Toc184633038][bookmark: _Toc191144252]2.3.5 Prednosti vodne energije
· Je obnovljiv vir energije,
· proizvodnja električne energije ne onesnažuje okolja (manj CO2, zmanjšuje učinek tople grede),
· dolga življenjska doba, 
· relativno nizki obratovalni stroški,
· poceni električna energija.
[bookmark: _Toc184633039][bookmark: _Toc191144253]2.3.6 Slabosti vodne energije
· Izgradnja hidrocentral predstavlja velik poseg v okolje,
· nihanje proizvodnje glede na razpoložljivost vode po različnih mesecih leta,
· visoka investicija,
· uničena rečna struga,
· uničene kmetijske površine,
· uniči se življenjsko okolje za živali in rastline, 
· prihaja do usedanja mulja pred zapornicam,
· motena pot ribam.
[bookmark: _Toc184633040][bookmark: _Toc191144254]2.3.7 Prednosti sončne energije
· Je obnovljiv vir energije,
· proizvodnja električne energije ne onesnažuje okolja (manj CO2, zmanjšuje učinek tople grede),
· je tiha in vizualno nemoteča,
· proizvodnja in poraba energije sta na istem mestu (manjše izgube pri prenosu energije),
· fotovoltaika omogoča oskrbo z električno energijo odročnih področij in oddaljenih naprav,
· nizki stroški vzdrževanja.
[bookmark: _Toc184633041][bookmark: _Toc191144255]2.3.8 Slabosti sončne energije
· Nihanje proizvodnje zaradi različnega sončnega obsevanja posameznih lokacij,
· cena električne energije je veliko dražja,
· visoka začetna investicija,
· gašenje sončnih elektrarn je nevarno,
· draga reciklaža.
[bookmark: _Toc184633042][bookmark: _Toc191144256]3 Izbere načine ravnanja z odpadki. Predvidi  možnost nadaljnje uporabe, skladiščenja in uničevanja odpadkov, ki se pojavljajo v kmetijstvu. Razloži pomen reciklaže odpadnih materialov, ki izvirajo iz kmetijstva.
[bookmark: _Toc184633043][bookmark: _Toc191144257]3.1 Odpadek 
Je določena snov ali predmet, ki ga njegov povzročitelj ali druga oseba, ki ima snov ali predmet v posesti, zavrže, namerava ali mora zavreči.
[bookmark: _Toc184633044][bookmark: _Toc191144258]3.2 Ravnanje z odpadki
Je zbiranje, ločevanje, prevažanje, sortiranje, predelava in odstranjevanje odpadkov.
Odpadke moramo ločevati na izvoru – v naših gospodinjstvih, kmetijstvu, industriji, v šolah in drugih javnih institucijah, na ulici …
[bookmark: _Toc184633045][bookmark: _Toc191144259]3.3 Ločevanje odpadkov
S sistematičnim ločevanjem komunalnih odpadkov si gospodinjstva in kmetije lahko znižajo stroške ravnanja z odpadki, kakor tudi z doslednim ločevanjem odpadkov pridobivamo sorazmerno čiste frakcije, ki jih lahko ponovno uporabimo, recikliramo ali energetsko izrabimo. Z doslednim ločevanjem tako zmanjšujemo:
· količine odpadkov, ki se odlagajo,
· stroške ravnanja z odpadki,
· količino energije, ki je potrebna za proizvodnjo novih izdelkov,
· onesnaževanje okolja in porabo naravnih virov oz. surovin ter prihranimo dragocen deponijski prostor.
[bookmark: _Toc184633046][bookmark: _Toc191144260]3.4 Kaj je recikliranje?
Recikliranje je proces obdelave ali predelave rabljenih ali odpadnih materialov v proizvodnem procesu popolnoma novega izdelka. Recikliranje podpira koncept krožnega gospodarstva, ki spodbuja trajnostno gospodarjenje z viri in zmanjšuje obremenitev okolja. Proces recikliranja je tisti, ki nam omogoča manjšo porabo surovin in manjše onesnaževanje zraka.
Preprečevanje nastajanja odpadkov je najpomembnejše!
[image: ]
[bookmark: _Toc191144309]Slika 1: 5- stopenjska hierarhija ravnanja z odpadki.
[bookmark: _Toc184633047][bookmark: _Toc191144261]3.5 Ponovna uporaba
Ponovna uporaba se imenuje proces, v katerem isti izdelek uporabimo v njegovi nespremenjeni obliki. Glavni namen ponovne uporabe je podaljšati življenjsko dobo predmeta ali materiala.
[bookmark: _Toc184633048][bookmark: _Toc191144262]3.6 Kako ravnati z odpadki, ki nastanejo v kmetijstvu?
Pri kmetovanju nastajajo tri vrste odpadkov:
· nenevarni odpadki (fekalne snovi, slama, biološki odpadki, folije …),
· nevarni odpadki (ostanki pesticidov, olja, nafta, baterije, barvila, detergenti, čistila, lepila, barve …),
· odpadna embalaža (karton, plastika, kovine, steklo …).
Odpadna silažna folija sodi med odpadke iz kmetijske dejavnosti pod Odpadka plastika (razen embalaže). Pomembno pa je, da vemo, da je odpadno folijo – tako kot druge odpadke iz dejavnosti/kmetijstva – prepovedano odlagati v zabojnike za komunalne odpadke ali poleg zabojnikov, strogo prepovedano pa jih je sežigati.
Če je polivinil neonesnažena (brez zemlje, listja …), sodi med odpadno plastiko in jo posamezniki lahko pripeljejo na zbirni center (večje količine). Onesnažen polivinil pa sodi med mešane komunalne odpadke (ostali odpadki).
[bookmark: _Toc184633049][bookmark: _Toc191144263]3.7 Navodila za prevzem odpadne embalaže FFS
Embalaža FFS se izprazni ob pripravi škropilne brozge in mora biti ustrezno izpraznjena ter očiščena. Odpadna embalaža tekočih FFS mora biti najmanj trikrat izprana s čisto vodo. Embalaže trdnih FFS ne izpiramo, vendar jo temeljito izpraznimo. Embalažo odložimo v prozorno vrečo, zamaške priložimo v ločeni vrečki. Vrečo opremimo s svojimi podatki: ime in priimek, naslov. Tako očiščeno embalažo se odda pooblaščenemu zbiralcu odpadne embalaže. Trgovec/distributer jo mora brezplačno prevzeti nazaj, kadarkoli jo uporabnik/kmet želi vrniti.
[bookmark: _Toc184633050][bookmark: _Toc191144264]3.8 Kaj sodi med odpadna FFS?
· Ostanki FFS, ki ostajajo po njihovi uporabi v prodajni embalaži.
· Sredstva, ki jim je potekel rok uporabe, registracija ali dovoljenje za uporabo.
· Odpadna embalaža, ki je ni bilo mogoče pravilno očistiti.
[bookmark: _Toc184633051][bookmark: _Toc191144265]3.9 Shranjevanje odpadnih FFS
Odpadna FFS, ki jih ni mogoče takoj na primeren način odstraniti, mora uporabnik do odstranitve hraniti v posebnih pokritih, nevnetljivih in nekorozivnih posodah, izven dosega otrok, v skladiščih, kjer se tudi sicer hranijo FFS.
[bookmark: _Toc184633052][bookmark: _Toc191144266]3.10 Oddaja odpadnih FFS
· Odpadna FFS lahko brezplačno oddate svojemu trgovcu (distributerju), lahko pa odpadna FFS prinesete tudi na zbirno mesto komunalnega centra.
· Ob oddaji morajo biti odpadna FFS zavita v zaščitno folijo ali v prozorni plastični vrečki.
· Ob oddaji odpadnih FFS zahtevajte potrdilo o odpadnih FFS, ki ga je prevzemnik dolžan izstaviti.
Odpadni biocidi, mineralna gnojila, rastlinski dodatki, vreče s semeni ter druge odpadne kemikalije NE sodijo v akcijsko zbiranje odpadnih FFS, zato ne bodo prevzeti!
[bookmark: _Toc184633053][bookmark: _Toc191144267]4 Opredeli posledice kmetijske pridelave na lokalnih in globalnih izkušnjah na primeru onesnaženja okolja (voda, tla). 
Intenzifikacija in specializacija kmetijstva sta po vsej Evropi pripeljali do velikih okoljskih obremenitev. Med najpomembnejšimi posledicami so erozija prsti, preobremenitev vodnih virov in zmanjšanje biotske raznovrstnosti. Povečevanje ornih površin na račun travnikov in pašnikov ter obsežna uporaba gnojil in sredstev za varstvo rastlin so imeli za posledico upad biotske raznovrstnosti in povečanje onesnaževanja vode in zraka iz kmetijstva. Kmetijstvo je bilo prepoznano kot pomemben obremenjevalec okolja.
[bookmark: _Toc184633054][bookmark: _Toc191144268]4.1 Onesnaženost voda 
Kmetijstvo lahko onesnažuje podtalnico in površinske vode (reke, potoki, jezera) z nepravilno uporabo tekočih organskih gnojil (gnojnica, gnojevka), hlevskega gnoja, komposta in digestata. Zaradi tega je po Uredbi o varstvu voda pred onesnaževanjem z nitrati iz kmetijskih virov prepovedana le te uporabljati med 15. novembrom in 15. februarjem. Glede na vremenske razmere so možna odstopanja. Splošna ocena je, da kmetijstvo odgovorno za dve tretjini vnosov skupnega dušika (nitrati) v površinske vode. 
Kmetijstvo lahko onesnažuje vodo s pesticidi in antibiotiki v živinoreji. Pri kmetijski dejavnosti pa lahko pride tudi do onesnaževanja s tekočimi gorivi in mazivi.
Fosfor pa je glavni vzrok evtrofikacije v površinskih vodah. Prispevek kmetijstva je ocenjen na približno petino vseh vnosov. Glavni vir onesnaženja s fosfati iz kmetijstva so živinski odpadki. 
Evtrofikacija: Prekomerna količina hranil v površinskih vodah, kot so fosfati in nitrati, povzroča cvetenje alg, ki porabljajo kisik in ustvarjajo mrtva območja v vodnih telesih.
[bookmark: _Toc184633055][bookmark: _Toc191144269]4.2 Onesnaženost tal
Kmetijstvo lahko tla onesnažuje z obstojnimi pesticidi (atrazini, DDT), presežki hranil (fosfor, nitrati) s težkimi kovinami (uporaba organskih gnojil nekmetijskega izvora (blato, mulj, kompost)), antibiotiki iz živinoreje (ostanki v hlevskem gnoju, gnojnici, gnojevli) in odmetavanjem odpadkov iz kmetijstva v naravo (plastika, gume).
Zaradi nepravilne obdelave kmetijskih zemljišč lahko pride tudi do erozije. Glavni problem so plitve prsti v hribovitih območjih, ki so občutljive za erozijo in tako je potencialna ogroženost zaradi erozije velika. Erozija tal v Sloveniji je v celoti majhna in se zmanjšuje.
[bookmark: _Toc184633056][bookmark: _Toc191144270]5 Izbere načine ravnanja z odpadnimi vodami.
Odpadne vode so: vse odplake in odpadne vode, ki nastanejo v gospodinjstvu (pranje, odplakovanje iz stranišč, pomivanje …); vse odpadne vode, ki nastanejo pri dopolnilni dejavnosti (pranje, pomivanje, iz stranišč …), kmetijstvu (pranje molznih naprav, škropilnic …).
Živinorejske kmetije, ki po zakonodaji in občinskih planih ne bodo nikoli priključene na javno kanalizacijo LAHKO UPORABIJO BLATO iz greznic, nepretočnih greznic in iz malih komunalnih čistilnih naprav (z zmogljivostjo za največ 50 odraslih oseb) na kmetijskih površinah. Blato zamešajo s komunalno odpadno vodo, gnojevko ali gnojnico in ga skladiščijo najmanj 6 mesecev, zatem pa uporabijo na kmetijskih površinah.
[bookmark: _Toc191144271]5.1 Načini čiščenja odpadnih voda na kmetiji
Na kmetiji lahko za čiščenje odpadnih voda zgradimo lagunsko čistilno napravo ali rastlinsko čistilno napravo.
[bookmark: _Toc191144272]5.1.1 Lagunska čistilna naprava
Zgradimo lahko sistem treh pretočnih lagun, kjer se v prvo laguno stekajo neposredno vse odpadne vode, ki nastajajo na kmetiji in v predelavi. Dobrobit lagunskega sistema je v tem, da zahteva najmanj obratovalnih stroškov, zanj potrebujemo najmanj časa za vzdrževanje in je eno najcenejših za izgradnjo. Vendar pa je potreben prostor. Praznjenje blata (samo iz prve lagune!) je potrebno vsakih 9 ali 12 let. Tako narava s svojimi procesi čisti odpadne vode, ki jih povzročamo. Iz tretje lagune očiščena voda nam lahko služi za namakanje ali pa jo poniknemo v zemljino ali bližnji vodotok. 
V novejšem času pa gradijo lagunske čistilne naprave s samo eno laguno. Odpadne vode pritečejo na zgornjem koncu v laguno in na spodnji strani iztekajo očiščene vode iz lagune v vodotok. Odpadna voda tako gre skozi naravne procese čiščenja. Zadrževalni čas vode v lagunah je običajno daljši (nekaj dni) kot v čistilnih napravah (nekaj ur). V aerobni laguni nastopi oksidacija organskih snovi. Kisik, ki je pri tem potreben, doseže vodno telo s procesom difuzije iz zraka in s fotosintezo iz alg.
Podobne so naravnim močvirjem (prevladujejo plavajoče rastline – vodna hijacinta, vodna leča).
[bookmark: _Toc191144273]5.1.2 Rastlinska čistilna naprava
Rastlinske čistilne naprave temeljijo na uporabi različnih vrst močvirskih rastlin, mešanic peska ter mikroorganizmov.
Sistem rastlinske čistilne naprave sestavlja manjši prekatni zadrževalnik - usedalnik, kjer se zadržuje mulj, ki preprečuje zamašitev sistema in več (od 2 do 4) medsebojno povezanih zaporednih gred (filtrirna, čistilna in polirna).
Grede so z namenom zadrževanja odpadne vode izolirane s folijo ter napolnjene z različnimi frakcijami peska, t. i. substratom. Substrat omogoča filtracijo, sedimentacijo in absorbcijo raztopljenih in suspendiranih snovi, patogenih organizmov, dušika, fosforja in kovin. Uporabljamo pesek, prodnike in kamenje najrazličnejših velikosti.
[image: Slika, ki vsebuje besede besedilo, posnetek zaslona, diagram, oblikovanje

Vsebina, ustvarjena z umetno inteligenco, morda ni pravilna.]
[bookmark: _Toc191144310]Slika 2: Prerez skozi gredo rastlinske čistilne naprave.
Skozi grede se  10 cm pod površjem  gravitacijsko  pretaka  voda,  bodisi  v  horizontalni,  vertikalni  ali  horizontalnovertikalni smeri, kar preprečuje smrad in razvoj nezaželenih insektov.
V gredah so posajene močvirske rastline, ki sodelujejo pri čiščenju odpadne vode. Najpogosteje se uporabljajo: navadni trst, rogoz, vitki šaš, ločje in sitec.
Sistem  lahko zaključimo  z  akumulacijskim  bazenom (zbiralnikom  vode),  kjer prečiščeno  vodo  zbiramo  ter  ponovno  uporabimo za namakanje oz. zalivanje zelenih površin, gašenje požarov, gojenje akvakultur, splakovanje stranišč, pranje avtomobilov itd.
K sistemu lahko postavimo tudi kompostno gredo, namenjeno kompostiranju biološkega blata, mulja, nastalega v primarni stopnji čiščenja.
[bookmark: _Toc184633057][bookmark: _Toc191144274]6 Navede in razloži posledice intenzivnega kmetijstva na siromašenje biotske pestrosti.
Intenzivno kmetijstvo pripomore k siromašenju biotske pestrosti z: 
· večkratno košnjo letno (Več kot 3x letno kosimo, zgodnja prva košnja – preden trave in cvetnice semenijo.), 
· monokulturo (Monokulturno kmetijstvo pomeni stalno gojenje iste kulturne rastline na istem zemljišču. Posledice za biotsko raznovrstnost, so velike. Na velikih obdelovalnih površinah se zmanjšuje genska raznolikost rastlin (avtohtone, domače in tradicionalne vrste so manj znane ali pozabljene). Monokulturne vrste napadajo bolezni in škodljivci. Kmetje, ki se ukvarjajo z intenzivnim, monokulturnim kmetijstvom, tako nimajo druge izbire, kot da pridelke zaščitijo z uporabo pesticidov.), 
· intenzivno pašo (Zmanjša se število različnih rastlinskih vrst, zmanjša se število travniških ptic, tla so bolj zbita, zato rastline slabše rastejo.), 
· krčenjem gozdov (Pretirano krčenje gozdov ali celo goloseki spreminjajo biotsko pestrost, spreminja se tudi podrast.), 
· spreminjanjem travnikov v njivske površine (Zmanjša se biotska pestrost rastlin in travniških ptic.),
· izsuševanjem mokrišč (Območja izsušenih mokrišč se spremenijo v njive, biotsko pestri naravni sistem pa v manj pestre kmetijsko proizvodne sisteme.),
· vnosom tujerodnih rastlinskih in živalskih vrst (Tujerodne vrste izpodrivajo domače, avtohtone vrste, ki so prilagojene na naše razmere.),
· uporabo hibridnih semen (Bogatih hibridnih pridelkov ne moremo uporabljati za seme, kot to lahko naredimo pri navadnih semenih. Odvisni smo od proizvajalcev semen, kar lahko privede do manjše ponudbe različnih semen.),
· opuščanjem tradicionalnega obdelovanja kmetijskih površin (Opuščanje obdelovanja kmetijskih površin ali sprememba tehnologije pridelave slabo vpliva na biotsko raznovrstnost. Razlog je v tem, da lahko nekatere rastline, katerih uspevanje je vezano izključno na specifično kulturo (npr. lan, žita ...) zaradi opuščanja pridelovanja teh kulturnih rastlin ali opustitvijo kmetijstva na splošno na določenem območju izumrejo ali je njihov obstoj močno ogrožen.),
· nenadzorovano urbanizacijo (Razpršena pozidava na podeželju uničuje ekosisteme in zmanjšuje biotsko pestrost.).
[bookmark: _Toc184633058][bookmark: _Toc191144275]7 Izbere in pojasni načine sonaravne rabe prostora.
[bookmark: _Toc184633059][bookmark: _Toc191144276]7.1 Ekološko kmetijstvo 
Ekološko kmetijstvo je način kmetovanja, ki ob pridelavi visoko kakovostne in varne hrane pomembno prispeva k zagotavljanju javnih dobrin, ohranjanju kulturne kmetijske krajine in varovanju celotnega okolja. Uporaba lahkotopnih mineralnih gnojil, kemično sintetiziranih fitofarmacevtskih sredstev (pesticidov), antibiotikov, gensko spremenjenih organizmov in proizvodov pridobljenih iz teh organizmov ter različnih regulatorjev rasti ni dovoljena.
[bookmark: _Toc184633060][bookmark: _Toc191144277]7.2 Biodinamično kmetijstvo 
Na biodinamični kmetiji so njive, sadovnjaki, travniki, živali in človek povezani, delujejo kot celota in predstavljajo samozadostni organizem. Kmetije same sebe preskrbijo ne samo s hrano, temveč pridelajo tudi krmo za živali in poskrbijo za lastno seme. Gnoj in kompost sta z domače kmetije. Biodinamično kmetovanje seveda upošteva vsa načela in pravila ekološkega kmetovanja. Poleg tega je obvezna uporaba biodinamičnih pripravkov, narejenih iz zdravilnih zelišč, mineralov in živalskega gnoja, ki spodbujajo rodovitnost tal in vitalnost rastlin. Pri vseh delih se upošteva zakonitosti naravnega gibanja Zemlje in letnih časov.
[bookmark: _Toc184633061][bookmark: _Toc191144278]7.3 Minimalna obdelava tal (setev v strnišče) 
Strniščna obdelava je ukrep s katerim razplevelimo njivo, ker omogočimo, da plevelno seme vzkali istočasno z zrnjem, ki je izpadlo pri spravilu pridelka. Strniščna obdelava je temeljna metoda integriranega varstva rastlin in preventivni ukrep za zmanjševanje zapleveljenosti, bolezni in škodljivcev. Strniščna obdelava je ukrep za preprečevanje poletne suše za aktiviranje bioloških procesov v tleh.
[bookmark: _Toc184633062][bookmark: _Toc191144279]7.4 Ohranitveno kmetijstvo 
Nič ali minimalni mehanski posegi v tla, stalna pokritost tal s poljščinami ali dosevki in/ali rastlinskimi ostanki; minimalna pokritost tal (vsaj 30 %), tudi neposredno po setvi, pester kolobar, s čim več rastlinskimi vrstami (najmanj 3 kulture). Povečuje biotsko raznovrstnost in naravne biološke procese nad in pod zemeljsko površino, kar prispeva k večji učinkovitosti rabe vode in hranil ter k boljši in trajni pridelavi poljščin. Ohranitveno kmetijstvo je odziv na trajnostno upravljanje zemljišč, varstvo okolja in prilagajanje podnebnim spremembam ter njih ublažitev.

